Джеймс Олдридж

Джеймс Олдридж, повным меном Гаролд Едвард Джеймс Олдридж,  Harold Edward James Aldridge (*10. юл 1918 — †23. фебруар 2015) быв австралийскый писатель и новинарь. Его военны корешпонденции з Другой свѣтовой войны были публикованы по цѣлом свѣтѣ, и быв он автором понад 30 книг, як белетричных, так и литературы факту, главнѣ романох о войнѣ, пригодах и книг про дѣтей.

Живот и карьера
Олдридж родив ся в Уайт Гиллс, передмѣстю Бендиго, штата Виктория в Австралии. В серединѣ 1920-х фамилия переселила ся до Свон Гилл, и многы з его австралийскых сужетох суть заложены на его споминках зоз тамошного живота. В року 1938 Олдридж переселив ся до Лондону и бывав там до конця живота.

В часѣ Другой свѣтовой войны Олдридж служив на Близком Востоку яко военный корешпондент и репортовав, як войска держав Оси вдерають ся до Греции и на Крету. На основѣ того, што там пережив, написав свой первый роман Дѣло чести (Signed with Their Honour) и книга вышла и во Великой Британии и в Соединеных Штатох в року 1942, и нараз ся стала бестселером. В центрѣ романа выгаданый молодый пилот Британского Кральовского Летунства Джон Квейл, котрый в роках 1940-1941 в небѣ Греции, Креты и Сѣверной Африкы пилотуе застарѣлый биплан Гладиатор против векшых и силнѣйшых летунскых сил держав Оси. Роман достав доста схвалны посуджѣня од рецензентох, включаючи Маями Ньюз подля котрых "...так артистично суть вымальованы сцены, же читатель видить порох и чуе укушѣня комара серед египетской пекоты".

Его другый роман Морскый орел (1944), котрый повѣдать о австралийскых вояках в часѣ бойох и утраты Креты в року 1941, быв тыж успѣшный, хоть и не мав самы добры рецензии, як первый. Але америцкый критик Н.Л. Ротман в Saturday Review хвалив роман за его "позачасовость" и высокоякостну росповѣдь. Ранны романы Олдриджа были под силным вплывом Ернеста Гемингвея.Harvey, Arnold D. A Muse of Fire: Literature, Art & War. The Hambledown Press, UK. 1998, p. 285.  За Морского орла Олдридж достав в року 1945 литературну награду.:en:John Llewellyn Rhys Prize

Олдридж успѣшно выступив и з малыма прозами повѣданя, новела. Австралийскы спомины, атмосферу дѣтства зобразив в книзѣ Золото и пѣсок, 1960.Янковський Ю., сс. 18-20. Балашов П. С. 

Олдридж веце раз навщивив СССР, его романы суть антифашистичного и антиколониалного замѣряня.Украинский советский энциклопедический словарь, том 2, с. 567.

Од року 1951 Олдридж входив до веджѣня организации Писателе за мир. Року 1973 достав меджинародну награду Ленинска премия за упевнѣня миру.

В року 1972 достав золоту медалю од Меджинародной Организации Новинарьох (Organisation of International Journalists). Его дѣла опубликованы на 40 языках.James Aldridge. //Penguin Books Australia biography

З творбы
 Дѣло чести — Signed with Their Honour, 1942
 Морскый орел — The Sea Eagle, 1944
 Дипломат — The Diplomat, 1949
 Ловець — The Hunter, 1950
 Герои пустых горизонтох — Heroes of the Empty View, 1954
 Золото и песок — Gold and sand, 1960

Жерела и одказы
 Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2. . С. 567.
 Янковський Ю.: Джеймс Олдрідж. //Джеймс Олдрідж. Твори. Київ, вид. ЦК ЛКСМУ «Молодь», 1974. 336 с. 
 Балашов П. С.: Джеймс Олдридж. //Большая Советская Энциклопедия.
 Филмы подля творох Джеймса Олдриджа 
 Референции 

Катеґорія:Англоязычны писателе